11 gevonnis ná moord op natuurbewaarder in TanzaniëWayne Lotter (Foto: Twitter) Altesaam 11 mense is Vrydag in ŉ hof in Tanzanië ter dood veroordeel nadat hulle skuldig bevind is vir die moord op die bekende Suid-Afrikaanse natuurbewaarder en veldwagter Wayne Lotter (51). Die voorval het in 2011 in Masa-ki in Dar es Salaam plaasgevind. Lotter (51) was ŉ medestigter van die Pams-stigting wat gemeenskappe bystaan om wild teen stropers te beskerm. Maroela Media het vroeër berig Lotter was in ŉ taxi op pad van die lughawe na sy hotel toe sy taxi glo deur ŉ ander voertuig voorgekeer is. Twee gewapende mans het volgens getuies isuit die motor geklim, die deur waarby Lotter gesit het, oopgemaak en hom doodgeskiet. Lotter het glo ook voor sy dood doodsdreigemente ontvang. Die presiese motief agter Lotter se dood is in hierdie stadium nog nie bekend nie, maar kollegas van Lotter glo hy is geteiken vir sy werk vir die bewaring van olifante. Regter Laila Mgonya het gesê sommige van die verdagtes het in hul verklarings wat deur polisiebeamptes opgeneem is, erken dat hulle aan die samesweringsvergaderings en aan die moord deelgeneem het. “Die bewyse wat gelewer is, was sterk genoeg om hulle skuldig te bevind,” sê Mgonya. Die oplegging van doodvonnisse is nie ongewoon in Tanzanië nie, maar dit word oor die algemeen na lewenslange tronkstraf omgeskakel. Die laaste teregstelling wat in die land uitgevoer is, was in 1994. Tanzanië is een van die Afrika-lande wat die ergste onder olifantstropery deurloop, en het meer as 66 000 olifante in ŉ dekade verloor, maar pogings tot ŉ verbod beteken stropery het die afgelope paar jaar afgeneem. Volgens ŉ verklaring deur die Pams-stigting het Lotter sy lewe daaraan gewy om Afrika se natuurlewe te beskerm. Eers as veldwagter in Suid-Afrika en toe as jong man wat die stryd teen olifantstropery in Tanzanië gelei het. Hy het in 2009 saam met Krissie Clark en Ally Namangaya die Pams-stigting begin en onverpoosd saam met gemeenskappe gewerk om Tanzanië se natuurlewe te beskerm, lui die verklaring.